יון הנדריק פיילגרן

יון הנדריק פיילגרן (בשוודית: Jon Henrik Mario Fjällgren; נולד ב-26 באפריל 1987) הוא זמר שוודי-סאמי, המתמחה בשירת יוייק. בשנת 2014 זכה ב-Talang Sverige, הגרסה השוודית של Britain's Got Talent. לאחר מכן פרסם את אלבומו השני, Goeksegh. הוא השתתף במלודיפסטיבלן, הקדם השוודי לתחרות הזמר של האירוויזיון ארבע פעמים בשנים 2015, 2017, 2019 ו-2023.

 שנותיו הראשונות 
פיילגרן נולד בעיר סנטיאגו דה קאלי שבקולומביה. הוא התגורר לתקופה קצרה בכפר קולומביאני עתיק, ואז עבר לבית יתומים. במרוצת השנים אומץ על ידי משפחה שוודית ממוצא סאמי. הוא הפך לחלק מהקהילה המקומית והחל לעבוד כרועה איילים. פיילגרן ציין בכמה מראיונותיו כי כשהיה ילד נהגו חבריו להלבינו על צבע עורו הכהה.

פיילגרן החל לשיר יוייק בגיל 14. הוא התפרסם בזכות הופעתו מול קרל השישה עשר גוסטב, מלך שוודיה ורעייתו סילביה, מלכת שוודיה. בגיל 16 הוציא את אלבום הבכורה שלו, Onne vielle.

 קריירה 
ממוזער|250px|פיילגרן, ארק נורת' ואדם וודס במלודיפסטיבלן 2023
בגיל 26 השתתף וזכה בתחרות המוזיקה Talang Sverige. לאורך כל שלביה ביצע שירי סאמים מסורתיים עם שילוב של אלמנטים אלקטרוניים. לאחר הזכייה הוציא ב-19 במאי 2014 את אלבומו השני Goeksegh, המבוסס בעיקרו על חומרים שביצע לאורך התחרות.

בשנת 2015 השתתף לראשונה במלודיפסטיבלן, הקדם השוודי לאירוויזיון, עם השיר "Jag är fri (Manne leam frijje)", והגיע למקום השני. כשנתיים לאחר מכן שב לתחרות עם השיר "En värld full av strider (Eatneme gusnie jeenh dåaroeh)" - דואט עם הזמרת אניניה. יחד הגיעו למקום השלישי. במקביל יצא אלבומו השלישי, Aatjan goengere. ב-2018 ניצח ב"רוקדים עם כוכבים" שוודיה. בשנת 2019 השתתף פעם נוספת בקדם עם השיר "Norrsken", שהגיע למקום הרביעי. בנובמבר 2022 נחשף פעם נוספת כי הוא עתיד להתחרות באירוע של 2023, עם השיר "Where You Are (Sávežan)" בהשתתפות ארק נורת' ואדם וודס. השלושה דורגו בערב הגמר במקום הרביעי.

 דיסקוגרפיה 
 אלבומי אולפן 
שם פרטים מיקומי שיא תארים SWE Onne vielle יצא לאור: 2005 — Goeksegh יצא לאור: 19 במאי 2014
 חברת תקליטים: סוני מיוזיק אנטרטיינמנט
 פורמט: הורדה דיגיטלית, תקליטור 6 GLF: זהב Goeksegh - Jag är fri יצא לאור: 28 בפברואר 2015
 חברת תקליטים: סוני מיוזיק אנטרטיינמנט
 פורמט: הורדה דיגיטלית, תקליטור 1 GLF: זהב Aatjan goengere יצא לאור: 3 במרץ 2017
 חברת תקליטים: סוני מיוזיק אנטרטיינמנט
 פורמט: הורדה דיגיטלית, תקליטור 15  Click on "Veckans albumlista".

 קישורים חיצוניים 

 הערות שוליים 

קטגוריה:זמרים שוודים
קטגוריה:משתתפי מלודיפסטיבלן 2015
קטגוריה:משתתפי מלודיפסטיבלן 2017
קטגוריה:משתתפי מלודיפסטיבלן 2019
קטגוריה:משתתפי מלודיפסטיבלן 2023
קטגוריה:שוודים שנולדו ב-1987